b'\n_START_ARTICLE_\nPo\xc5\xbear\n_START_PARAGRAPH_\nPo\xc5\xbe\xc3\xa1r je nenadzorovano \xc5\xa1irjenje ognja v prostoru. Velikokrat naredi materialno \xc5\xa1kodo in ogro\xc5\xbea \xc4\x8dlove\xc5\xa1ka ter \xc5\xbeivalska \xc5\xbeivljenja. Navkljub previdnostnim meram so po\xc5\xbeari zelo pogosti. Po\xc5\xbear se pojavlja in razvija pod razli\xc4\x8dnimi pogoji.\n_START_SECTION_\nU\xc4\x8dinki po\xc5\xbeara\n_START_PARAGRAPH_\nPo\xc5\xbear je nevaren za \xc5\xbeivljenje in zdravje ljudi. Za ljudi predstavljajo posebno nevarnost dim, vro\xc4\x8dina in strupeni plini, ki nastanejo pri zgorevanju. Periodi\xc4\x8dni po\xc5\xbeari v naravnem okolju so druga\xc4\x8de normalen pojav. Ogenj uni\xc4\x8di staro vegetacijo in sprosti minerale ter druge snovi, ki so vezane v njej, ter s tem omogo\xc4\x8di novim rastlinam, da naselijo prostor. Tako se ekosistem pomlajuje. Rastline so tekom evolucije razvile prilagoditve na hudo vro\xc4\x8dino, ki spremlja po\xc5\xbear. Divjanje ognja pre\xc5\xbeivijo bodisi \xc4\x8debulice ali drugi podzemni organi, bodisi poganjki, zavarovani z debelo plastjo lubja, bodisi semena. Semena nekaterih hitro rasto\xc4\x8dih zeljnatih rastlin mora aktivirati vro\xc4\x8dina, da lahko vzklijejo. S tem si zagotovijo ugodne pogoje za rast.'